ચિંતન અને અંકિતા બન્નેનું આવું માનવું છે. અક્ષય તૃતીયાનો દિવસ વર્ષનાં સાડાત્રણ શુભ મુરતોમાંનો એક છે અને આજના દિવસે લગ્ન માટે કોઈ મુરત નથી જોવડાવવું પડતું, કારણ કે આખો દિવસ જ બધા માટે શુભ હોય છે. જોકે ચિંતન કિલ્લાવાળા અને અંકિતા પટેલને લગ્નની તારીખ નક્કી કર્યા પછી ખબર પડી હતી કે એ દિવસે અક્ષયતૃતીયા પણ છે. બન્નેના પેરન્ટ્સને આ યોગાનુયોગ ખૂબ પસંદ પડ્યો, પણ ચાર વર્ષના કોર્ટશિપ પિરિયડ પછી આજના શુભ દિવસે લગ્ન કરનારાં આ પ્રેમીપંખીડાંના વિચારો કંઈક જુદા જ છે.